cyanic-selkie/wikianc huggingface dataset:
আশরাফ জাহাঙ্গীর সেমনানি
প্রাথমিক জীবন
তার বাবার মৃত্যুর পর তিনি ১৭ বছর বয়সে রাজা হন। তিনি সর্বদা সুফিবাদের প্রতি আকৃষ্ট ছিলেন এবং সর্বদা তার সময়ের সুফিদের সাথে ছিলেন, বিশেষত রুকনউদ্দীন আলা উদ দৌলা সেমনানি।
২৩ বছর বয়সে তিনি তার সিংহাসনটি তার ভাই সুলতান সাঈদ মুহাম্মদকে ছেড়ে দেন এবং তার মায়ের কাছ থেকে অনুমতি চেয়েছিলেন এবং বাংলায় তার শিক্ষক আলা উল হক পান্ডভীর সাথে দেখা করার জন্য যাত্রা শুরু করেছিলেন।
ভ্রমণ
তিনি দক্ষিণ ভারতের গুলবার্গা যান এবং তারপর সারান্দিব যান এবং তিনি আরো মক্কা ও মদীনায়ও যান।
অন্যান্য সুফিদের সাথে সাক্ষাত
ভ্রমণের সময় তিনি দেখা করেন মখদুম জাহানিয়ান জাহান গশত, মীর সৈয়দ আলী হামদানি, বান্দে নওয়াজ, খাজা বাহউদ্দিন নকশবন্দ এবং সুলতান ওয়ালাদ (জালালুদ্দীন রুমির পুত্র)।
আধ্যাত্মিক ধারা
চিশতি তরিকায় সেমনানির আধ্যাত্মিক ধারা:
মাজার এবং ওরস
তার মাজার ভারতের উত্তর প্রদেশের আম্বেদকর জেলার কিছৌছা শরিফে অবস্থিত। তার 'উরস' (মৃত্যুবার্ষিকী) হিজরী সন অনুযায়ী মুহাররম মাসের ২৮ তারিখে অনুষ্ঠিত হয়।
বই
সৈয়দ আশরাফ জাহাঙ্গীর সেমনানী বিভিন্ন বিষয়ে বেশ কয়েকটি বই লিখেছেন যা ইঙ্গিত করে যে তিনি ধর্মতত্ত্ব এবং তার সময়ের অন্যান্য সম্পর্কিত বিষয়ের একজন অতুলনীয় সাধক ছিলেন। তার লেখা বইগুলি নিম্নরূপ:
"বিলিভিং উইমেন" ইন ইসলাম (বই)
পটভূমি
২০০২ সালের হিসাবে, বার্লাস ইথাকা কলেজের রাজনীতি বিভাগের প্রধান এবং কলেজের সেন্টার ফর দ্য স্টাডি অফ কালচার, রেস এন্ড এথনিসিটির অন্তর্বর্তী পরিচালক ছিলেন। তিনি একজন মুসলিম এবং বিশ্বাস করেন কোরআন ঐশ্বরিক উৎপত্তি।
বিষয়বস্তু
নিউ ইয়র্ক বিশ্ববিদ্যালয়ের মধ্যপ্রাচ্য গবেষণা বিভাগের ক্রিস্টিন জহরা স্যান্ডস বইটিকে এক্সিজেসিসের চিরন্তন অধ্যয়ন না করে কুরআনিক এক্সিজেসিস বলে বর্ণনা করেছেন। বার্লাস হাদিসের প্রচলিত ব্যবহারের সমালোচনা করেন (মুহাম্মদের বাণী, কুরআনে নয়) এবং তাফসীর (কুরআনের ব্যাখ্যা), গ্রন্থসমূহ যা তিনি দেখেছেন সমসাময়িক ইসলামের ভ্রান্ত রীতিনীতি ও বিশ্বাসের জন্য গুরুত্বপূর্ণ, প্রথম খণ্ডে; এই লেখাগুলো প্রায়ই ইসলামে কুরআনের সাথে ব্যবহার করা হয়। তিনি ইতজিহাদ (অবহিত স্বাধীন চিন্তাধারা) ব্যবহার করার পরামর্শ দেন। লেখক কোরানের কিছু ইংরেজী অনুবাদের সমালোচনা করেছেন এবং তিনি যুক্তি দিয়েছিলেন যে দলিলটি যে কোনও ভাষায় অনুসন্ধান করা যেতে পারে।
কুরআন ও তাফসীরের সম্পর্কিত অংশগুলির জন্য ব্যবহৃত প্রধান রেফারেন্সগুলি হলো মাধ্যমিক উৎস এবং ইংরেজি অনুবাদ।
স্যান্ডস "বিশ্বাসী মহিলাদের" বর্ণনা করেছেন "বিশেষ করে ফজলুর রহমান মালিক এবং ফরিদ এস্যাকের কাজের উপর ভিত্তি করে"।
২০২০ আইসিসি মহিলা টি২০ বিশ্বকাপ
২০২০ আইসিসি মহিলা টি২০ বিশ্বকাপ (আইসিসির ২৩ নভেম্বর ২০১৮ এর মিডিয়া প্রকাশনা অনুযায়ী ২০২০ আইসিসি মহিলা বিশ্ব টুয়েন্টি২০ এর নাম পরিবর্তনের পর হয়ে যাচ্ছে ২০২০ আইসিসি মহিলা টি২০ বিশ্বকাপ এবং তৎপরবর্তী এ আসরটির নাম হবে মহিলা টি২০ বিশ্বকাপ )  হল আইসিসি কর্তৃক আয়োজিত আইসিসি মহিলা টি২০ বিশ্বকাপ ক্রিকেট প্রতিযোগিতার সপ্তম আসর। যেটি অস্ট্রেলিয়ায় ২১ মার্চ থেকে শুরু হয়ে ৮ মার্চ ২০২০ তারিখ পর্যন্ত অনুষ্ঠিত হবে বলে প্রাথমিকভাবে যোষনা করা হয়েছে। এটি প্রতিযোগিতার একটি স্বতন্ত্র অংশ হিসেবে পুরুষদের টুর্নামেন্টের আট মাস আগে খেকেই টুর্নামেন্টটি অনুষ্ঠিত হয়। অস্ট্রেলিয়া হচ্ছে বিগত আসরের চ্যাম্পিয়ন, এবং প্রতিযোগিতার উদ্বোধনী ম্যাচটি খেলে তারা প্রতিপক্ষ ভারতের সাথে।
মহিলাদের টি২০ বিশ্বকাপের ইতিহাসে প্রথমবারের মতো আন্তর্জাতিক ক্রিকেট কাউন্সিল (আইসিসি) ঘোষণা করে যে, প্রতিযোগিতাটি চলাকালীন নো-বল পর্যবেক্ষণের জন্য ফ্রন্ট-ফুট মনিটরিং পদ্ধতি ব্যবহার করা হবে। তৃতীয় আম্পায়ার ফ্রন্ট-ফুট পদ্ধতিতে নো-বল মনিটর করে মাঠে অবস্থানরত আম্পায়ারের সাথে যোগাযোগ করবে।
দল ও বাছাইপর্ব
প্রতিযোগিতাটি অনুষ্ঠিত হবে ১০টি দলের মধ্যে। ২০১৮ আইসিসি মহিলা বিশ্ব টুয়েন্টি২০ প্রতিযোগিতার সর্বশেষ অবস্থান অনুযায়ী শীর্ষ ৮টি দল স্বয়ংক্রিয়ভাবে উক্ত প্রতিযোগিতার যোগ্যতা অর্জন করে। বাকী দুটি অবস্থানের জন্য দলগুলো নির্বাচন করা হয় ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার মাধ্যমে, যেখানে বাংলাদেশ ও থাইল্যান্ড বিজয়ী হিসাবে অবস্থান দুটি দখল করে। ইতিহাসে প্রথমবারের মতো থাইল্যান্ড মহিলা টি২০ বিশ্বকাপে খেলার যোগ্যতা অর্জন করেছে।
আম্পায়ার
১২ ফেব্রুয়ারি ২০২০ তারিখে, আইসিসি ১২জন আম্পায়ার সহ প্রতিযোগিতার সকল কর্মকর্তাদের নিয়োগ করেন, স্টিভ বার্নার্ড, ক্রিস ব্রড ও জি. এস. লক্ষ্মী কে ম্যাচ রেফারি হিসাবে ঘোষণা করা হয়।
গ্রুপ পর্ব
২৯ জানুয়ারী ২০১৯ আইসিসি কর্তৃক খেলার সময়সূচী সিডনিতে অবমুক্ত করা হয়।
টিকেট
প্রতিযোগিতাটির টিকেট বিক্রি শুরু হয়েছে ২১ ফেব্রুয়ারি ২০১৯ থেকে। ফাইনাল সহ সকল খেলার টিকেট মূল্য রাখা হয়েছে বয়স্কদের জন্য $২০ (বিশ মার্কিন ডলার)। আইসিসি এক বিবৃতিতে জানায় যে প্রতিযোগিতায় উপলব্ধ টিকেটের অর্ধেকই $২০ মূল্যমানের উপলব্ধ, শিশুদের জন্য টিকেটের মূল্য রাখা হয়েছে $৫।
সম্প্রচারস্বত্ত্ব
স্টার স্পোর্টস প্রতিযোগিতার সবগুলো খেলা বৈশ্বিক সম্প্রচার স্বত্ত্ব লাভ করেছে।
শরদিন্দু বন্দ্যোপাধ্যায়
শরদিন্দু বন্দ্যোপাধ্যায় (৩০ মার্চ ১৮৯৯ - ২২ সেপ্টেম্বর ১৯৭০) ছিলেন একজন ভারতীয় বাঙালি লেখক। তাঁর জন্ম উত্তরপ্রদেশের জৌনপুর শহরে নিজ মাতুলালয়ে। আদিনিবাস পশ্চিমবঙ্গ রাজ্যস্থিত উত্তর কোলকাতার বরানগর কুঠিঘাট অঞ্চল ৷ তাঁর রচিত প্রথম সাহিত্য প্রকাশিত হয় তার ২০ বছর বয়সে, যখন তিনি কলকাতায় বিদ্যাসাগর কলেজে আইন নিয়ে পড়াশুনো করছিলেন। পড়াশুনোর সাথেই তিনি সাহিত্য চর্চাও করতে থাকেন। তার সৃষ্ট গোয়েন্দা চরিত্র ব্যোমকেশ বক্সী আত্মপ্রকাশ করে ১৯৩২ সালে।
সাহিত্যজীবন
শরদিন্দু বন্দ্যোপাধ্যায় সৃষ্ট সবচেয়ে জনপ্রিয় চরিত্র হল ব্যোমকেশ বক্সী। ব্যোমকেশ একজন ডিটেকটিভ। নিজেকে তিনি সত্যান্বষী বলে পরিচয় দিতে পছন্দ করেন। ১৯৩২ এ "সত্যান্বেষী"উপন্যাসে ব্যোমকেশের আত্মপ্রকাশ। প্রথমে শরদিন্দু অজিতের কলমে লিখতেন। কিন্তু পরে তিনি তৃতীয়পুরুষে লিখতে শুরু করেন। এছাড়া উল্লেখযোগ্য রচনার মধ্যে আছে বিভিন্ন ঐতিহাসিক উপন্যাস। যেমন 'কালের মন্দিরা', 'গৌর মল্লার', 'তুমি সন্ধ্যার মেঘ', 'তুঙ্গভদ্রার তীরে', ইত্যাদি। সামাজিক উপন্যাস যেমন 'জাতিস্মর', 'বিষের ধোঁয়া' বা অতিপ্রাকৃত নিয়ে তার 'বরদা সিরিজ' ও অন্যান্য গল্প এখনো বেস্টসেলার। শরদিন্দু ছোটগল্প ও শিশুসাহিত্য রচনাতেও পারদর্শী ছিলেন। তার সৃষ্ট চরিত্র সদাশিব মারাঠা বীর শিবাজীর অভিযানের সাথে সম্পৃক্ত। তার অন্যতম লেখা চারিতা ছিল বরোদা, যা ভূত্যান্বেষী নামে পরিচিত
শরদিন্দু ও সিনেমা
শরদিন্দুর জীবনে সিনেমার, বিশেষ করে বম্বের সিনেমার, খুব বড় ভূমিকা ছিল। ভাবী, বচন, দুর্গা, কঙ্গন, নবজীবন, আজাদ, পুনর্মিলন— বম্বে টকিজ়ে সাতটি ছবির গল্প লিখেছিলেন শরদিন্দু। ইংরেজিতে লিখতেন, হিন্দিতে রূপান্তরিত করে নেওয়া হত। তিনি যে ছবিগুলিতে চিত্রনাট্যকারের কাজ করেছেন সেগুলি হল দুর্গা (১৯৩৯), কঙ্গন (১৯৩৯), নবজীবন(১৯৩৯) ও আজাদ (১৯৪০)। তার বিভিন্ন রচনা থেকেও সিনেমা তৈরি হয়েছে, যেমন নিম্নলিখিত বাংলা সিনেমাগুলি
'তিশগ্নি' নামে একটি পুরস্কারপ্রাপ্ত হিন্দি ছবি লেখকের ঐতিহাসিক ছোটগল্প 'মরু ও সঙ্ঘ'র চিত্ররুপ। তিনি রবীন্দ্র পুরস্কার (উপন্যাস 'তুঙ্গভদ্রার তীরে'র জন্য), শরৎস্মৃতি পুরস্কার, মতিলাল পুরস্কার প্রভৃতি পুরস্কার লাভ করেন।
ঐতিহাসিক গল্প ও উপন্যাস
অমিতাভ রক্ত-সন্ধ্যা মৃৎপ্রদীপ বাঘের বাচ্চা রুমাহরণ অষ্টম সর্গ চুয়াচন্দন বিষকন্যা চন্দন-মূর্তি সেতু মরু ও সঙ্ঘ প্রাগজ্যোতিষ ভক্ত মোবারক ইন্দ্রলক আদিম শঙ্খ-কঙ্কণ রেবা রোধসি
উপন্যাস
কালের মন্দিরা গৌড়মল্লার তুমি সন্ধ্যার মেঘ কুমারসম্ভবের কবি তুঙ্গভদ্রার তীরে
অন্যান্য
প্রেতপুরী বিজ্ঞাপন বিভ্রাট উড়ো মেঘ বেড়ালের ডাক প্লেগ রূপসী কবি-প্রিয়া রক্ত-খদ্যোত টিকটিকির ডিম দৈবাৎ অন্ধকারে বিজয়ী করুণাময়ী দুই দিক শীলা-সোমেশ কুলপ্রদীপ মরণ তোমরা ইতর-ভদ্র রূপকথা কর্তার কীর্তি কালকূট অশরীরী ব্রজলাট সন্ধি-বিগ্রহ উল্কার আলো অরণ্যে মেথুশীলা মনে মনে সবুজ চশমা নারীর মূল্য আলোর নেশা বহুবিয়ানি ট্রেনে আধঘণ্টা গ্রন্থকার কুবের ও কন্দর্প মরণ দোল অমরবৃন্দ আঙটি তিমিঙ্গিল ভেনডেটা ভল্লু সর্দার বিদ্রোহী স্বখাত সলিল অভিজ্ঞান জটিল ব্যাপার আদিম নৃত্য একূল ওকূল প্রতিদ্বন্দ্বী কেতুর পুচ্ছ শালীবাহন বরলাভ প্রেমের কথা ভালবাসা লিমিটেড মায়ামৃগ সন্দেহজনক ব্যাপার তন্দ্রাহরণ বহুরূপী হাসি-কান্না প্রণয়-কলহ ধীরে রজনি ন্যুডিম-এর গোড়ার কথা শুক্লা একাদশী মন্দ লোক দম্ভরুচি প্রেমিক স্বর্গের বিচার মায়া কানন প্রতিধ্বনি অযাত্রা কুতুব-শীর্ষে টুথ-ব্রাশ নাইট ক্লাব নিশীথে রোমান্স যস্মিন্ দেশে পিছু ডাক গোপন কথা অপরিচিতা ঘড়ি গ্যাঁড়া মাৎস্যন্যায় লম্পট আরব সাগরের রসিকতা এপিঠ ওপিঠ ঝি অসমাপ্ত শাপে বর ইচ্ছাশক্তি পঞ্চভূত ভাল বাসা আধিদৈবিক বাঘিনী ভূতোর চন্দ্রবিন্দু সেকালিনী দিগ্‌দর্শন মুখোস আণবিক বোমা স্মর-গরল ছুরি আকাশবাণী নিষ্পত্তি শাদা পৃথিবী ভাগ্যবস্তু মেঘদূত পরীক্ষা বালখিল্য পূর্ণিমা নুতন মানুষ স্বাধীনতার রস ও কুমারী যুধিষ্ঠিরের স্বর্ণা ধীরেন ঘোষের বিবাহ দেহান্তর ভূত-ভবিষ্যৎ ভক্তিভাজন গ্রন্থি-রহস্য জোড় বিজোড় নিরুত্তর অলৌকিক সন্ন্যাস তাতা থৈ থৈ আদায় কাঁচকলায় বনমানুষ বড় ঘরের কথা শ্রেষ্ঠ বিসর্জন অষ্টমে মঙ্গল কল্পনা তাই নে রে মন তাই নে কানু কহে রাই অপদার্থ চরিত্র দেখা হবে গীতা গুহা শরণার্থী শূন্য শুধু শূন্য নয় মধু মালতী চিরঞ্জীব মায়া- কুরঙ্গী ঘড়িদাসের গুপ্তকথা সতী নীলকর এমন দিনে কালো মোরগ নখদর্পণ সাক্ষী হেমনলিনী পতিতার পত্র সেই আমি মানবী প্রিয় চরিত্র স্ত্রী-ভাগা সুত-মিত-রমণী কা তব কাস্তা প্রত্নকেতকী সুন্দরী ঝর্ণা চিড়িদাস চিন্ময়ের চাকরি ডিকটেটর মুষ্টিযোগ ছোট কর্তা মালকোষ গোদাবরী ফকির বাবা অবিকল কিসের লজ্জা বোম্বাইকা ডাকু চলচ্চিত্র প্রবেশিকা আর একটু হলেই কিষ্টোলাল পিছু পিছু চলে কামিনী জননান্তর সৌহদানি হৃৎকম্প পলাতক ভাই ভাই প্রেম রমণীর মন মটর মাস্টার কৃতজ্ঞতা বুড়ো বুড়ি দু'জনাতে কালস্রোত অমাবস্যা বক্কেশ্বরী
রাজশাহী রেলওয়ে স্টেশন
রাজশাহী রেলওয়ে স্টেশন বাংলাদেশের রাজশাহীতে অবস্থিত একটি রেলওয়ে স্টেশন। রাজশাহী বিভাগীয় শহরের শিরোইল বাস টার্মিনালের বিপরীত দিকে স্টেশটি অবস্থিত। এই রেল স্টেশনটি শহরের প্রধান স্টেশন, এবং ঈশ্বরদী-জামতৈল-জয়দেবপুর লাইন হয়ে ঢাকার সাথে সংযুক্ত। স্টেশনটি ঢাকা এবং চট্টগ্রাম রেলস্টেশনের পর বাংলাদেশ রেলওয়ের অন্যতম আধুনিক, বৃহত্তম এবং গুরুত্বপূর্ণ স্টেশন। বাংলাদেশ রেলওয়ের পশ্চিম অঞ্চলের সদর দপ্তরটি এই স্টেশনের কমপ্লেক্সের মধ্যে অবস্থিত।
ইতিহাস
১৮৭৮ সালে, কলকাতা থেকে শিলিগুড়ি রেলপথটি দুটি ভাগে বিভক্ত ছিল। প্রথম ভাগটি ছিল পূর্ববঙ্গ রাজ্যের রেলপথ ধরে কলকাতা স্টেশন (বর্তমানে শিয়ালদহ) থেকে পদ্মা নদীর দক্ষিণ তীরের দামুকদিয়া ঘাট পর্যন্ত ১৮৫ কিমির পথযাত্রা, তারপর ফেরিতে করে নদীর পেরিয়ে দ্বিতীয় যাত্রা শুরু হত। উত্তরবঙ্গ রেলপথের ৩৩৬ কিলোমিটার মিটার গেজ লাইনটি পদ্মার উত্তর তীরের সারাঘাটকে শিলিগুড়ির সাথে সংযুক্ত করেছিল। কলকাতা-শিলিগুড়ির মূল লাইনটি পর্যায়ক্রমে ব্রডগেজে রূপান্তরিত হয়। হার্ডিঞ্জ ব্রিজটি ১৯১৫ সালে খোলা হয়, অন্যদিকে সারা-সিরাজগঞ্জ লাইনটি ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা দ্বারা নির্মিত হয়। তারপরে ১৯৩০ সালে, আবদুলপুর-আমনুরা ব্রডগেজ লাইনটি সারা-সিরাজগঞ্জ লাইনের একটি শাখা হিসাবে খোলা হয়। তখন আবদুলপুর-আমনুরা শাখা লাইনের স্টেশন হিসাবে রাজশাহী রেলওয়ে স্টেশন চালু হয়। ২০০৩ সালে স্টেশনের টার্মিনাল ভবন, প্ল্যাটফর্ম এবং ইয়ার্ডটি পুনর্গঠন এবং পুনঃনির্মাণ করা হয়।
অবকাঠামো
রাজশাহী রেলওয়ে স্টেশনটি সামনে থেকে অনেকটা পাখির মতো। স্টেশনের প্রধান প্রবেশ পথের আগেই সামনে রয়েছে গাড়িসহ অন্যান্য যানবাহনের পার্কিংয়ের সুবিশাল জায়গা। প্রধান স্টেশন ভবনের ডান পাশে আছে বিশ্রামাগার এবং টিকেট কাউন্টার। বাম পাশে আছে পুরুষ যাত্রীদের জন্য আরেকটি বিশ্রামাগার, রেলওয়ে ইনকোয়ারি, খাবার হোটেল, বইয়ের দোকান এবং ২ টি ফাস্টফুডের দোকান। প্লাটফর্ম এর ভিন্নতা এনে দিয়েছে এর বিশেষায়ীত ছাদ। চিরাচরিত কনক্রিটের ছাদের পরিবর্তে একটু ভিন্নধর্মী প্লাস্টিক দিয়ে ত্রিভুজ আকৃতির কয়েকটি অংশ দিয়ে ছাদ করা হয়েছে। মোট ৬ টি প্লাটফর্ম সহ প্রধান ভবনটি ৩ তলা বিশিষ্ট। বামপাশের দোতলাতে আছে মসজিদ আর দোতলা ও তিনতলাতে আছে একটি আবাসিক হোটেল। রেলওয়ে স্টেশন এর দুই পাশে দুইটি প্রবেশ পথ দিয়ে প্লাটফর্ম এ প্রবেশ করা যায়। এছাড়াও একটি প্লাটফর্ম আছে যা মূল স্টেশন ভবনের সাথে সরাসরি সংযুক্ত নয়। মূলত চাঁপাইনবাবগঞ্জ/রহনপুরগামী লোকাল ট্রেনসমূহ উক্ত প্লাটফর্মে থামে।
ট্রেন সুবিধাসমূহ
thumbnail|রাজশাহী রেলওয়ে স্টেশনে কয়েকটি ট্রেন (উপর থেকে নিচে: রাজশাহী এক্সপ্রেস, বরেন্দ্র এক্সপ্রেস, কপোতাক্ষ এক্সপ্রেস, ধুমকেতু এক্সপ্রেস ও বনলতা এক্সপ্রেস) সাপ্তাহিক বিরতির দিন বাদে রাজশাহী রেলওয়ে স্টেশন থেকে ঢাকা, উত্তরবঙ্গ ও দক্ষিণবঙ্গ পর্যন্ত বেশ কয়েকটি ট্রেন এই স্টেশনের মাধ্যমে চলাচল করে। আন্তঃনগর ট্রেনগুলোর মধ্যে সিল্কসিটি এক্সপ্রেস, পদ্মা এক্সপ্রেস, ধূমকেতু এক্সপ্রেস, বনলতা এক্সপ্রেস  নামক চারটি ট্রেন ঢাকার পথে যাতায়াত করে। যার মধ্যে বনলতা এক্সপ্রেস একটি বিরতিহীন ট্রেন যা সরাসরি চাঁপাইনবাবগঞ্জ-রাজশাহী-ঢাকার মধ্যে চলাচল করে।  বরেন্দ্র এক্সপ্রেস  ও তিতুমীর এক্সপ্রেস  ট্রেনদুটি উত্তরবঙ্গের নীলফামারী জেলার চিলাহাটি পর্যন্ত  যাতায়াত করে এবং বাংলাবান্ধা এক্সপ্রেস ট্রেনটি পঞ্চগড় জেলার বীর মুক্তিযোদ্ধা সিরাজুল ইসলাম রেলওয়ে স্টেশন পর্যন্ত চলাচল করে। কপোতাক্ষ এক্সপ্রেস,  সাগরদাঁড়ি এক্সপ্রেস,  টুঙ্গীপাড়া এক্সপ্রেস  ও মধুমতি এক্সপ্রেস  - এই চারটি ট্রেন দক্ষিণবঙ্গের খুলনা, গোপালগঞ্জ  ও ফরিদপুর জেলার  ভাঙ্গা  পর্যন্ত যাতায়াত করে। আন্তনগর সাটল ট্রেনটি রাজশাহী-চাঁপাইনবাবগঞ্জের মধ্যে চলাচল করে এবং ঢাকাগামী পদ্মা এক্সপ্রেস ও ডাউন ধুমকেতু এক্সপ্রেস এর সাথে সংযুক্ত। বরেন্দ্রে এক্সপ্রেস ট্রেনটির সাথে আন্তনগর দোলনচাঁপা এক্সপ্রেস ট্রেনটির সংযোগ আছে যা পার্বতীপুর থেকে দিনাজপুর পর্যন্ত বরেন্দ্র এক্সপ্রেস ট্রেনের যাত্রীদের পরিবহণ করে। এবং মধুমতি এক্সপ্রেস ট্রেনের সাথে (ডাউনে) ৫০৫ লোকাল ট্রেন এবং (আপে) শাটল-২ এর সংযোগ আছে যা রাজবাড়ীর পাঁচুরিয়া থেকে গোয়ালন্দ ঘাট পর্যন্ত যাত্রী আনা-নেওয়া করে।
বেশ কয়েকটি মেইল ট্রেন প্রতিদিনই চলাচল করে থাকে। এগুলোর মধ্যে রাজশাহী এক্সপ্রেস, মহানন্দা এক্সপ্রেস, উত্তরা এক্সপ্রেস, রাজশাহী কমিউটার ট্রেনগুলো অন্যতম। এছাড়াও ঈশ্বরদী, চাঁপাইনবাবগঞ্জসহ কয়েকটি রুটের লোকাল ট্রেনও এই স্টেশন থেকে নিয়মিত চলাচল করে থাকে। আমের মৌসুমে চাঁপাইনবাবগঞ্জ থেকে রাজধানী ঢাকা পর্যন্ত "ম্যাংগো স্পেশাল" ট্রেন সার্ভিস চলাচল করে থাকে।
রহনপুর-সিংঘাবাদ ট্রানজিট পয়েন্টে চলাচলরত সকল পণ্যবাহী ট্রেনসমূহ এই স্টেশনের উপর দিয়ে যাতায়াত করে। খুব শীঘ্রই রাজশাহী থেকে কোলকাতা পর্যন্ত একটি যাত্রীদের আন্তর্জাতিক ট্রেন সার্ভিস চালু হতে যাচ্ছে।
ট্রেনের সময়সূচী
রাজশাহী রেলওয়ে স্টেশন থেকে ছেড়ে যাওয়া আন্তঃনগর ট্রেনের সময়সূচী-
রাজশাহী রেলওয়ে স্টেশন থেকে ছেড়ে যাওয়া আন্তঃনগর কমিউটার ও সাটল ট্রেনের সময়সূচী- রাজশাহী রেলওয়ে স্টেশন থেকে ছেড়ে যাওয়া মেইল/এক্সপ্রেস ও লোকাল ট্রেনের সময়সূচী- রাজশাহী রেলওয়ে স্টেশন থেকে ছেড়ে যাওয়া পণ্যবাহী ট্রেনের সময়সূচী-
পূজা কাদিয়ান
ডান|থাম্ব|250x250পিক্সেল| ২৫শে সেপ্টেম্বর, ২০১৮ তে [[নতুন দিল্লি|নয়াদিল্লির রাষ্ট্রপতি ভবনে এক উজ্জ্বল অনুষ্ঠানে, উশুর জন্য পূজা কাদিয়ানকে অর্জুন পুরস্কার প্রদান করছেন রাষ্ট্রপতি রাম নাথ কোবিন্দ।]] পূজা কাদিয়ান (জন্ম: ১লা অক্টোবর ১৯৯১ একজন ভারতীয় উশু খেলোয়াড়। তিনি কলম্বিয়ার ক্যালিতে উশুর আমন্ত্রণমূলক নবম বিশ্ব প্রতিযোগিতায় মহিলাদের সান্দায় ৬০ কেজি বিভাগে রৌপ্য পদক জিতেছিলেন.
কাদিয়ান এর আগে দ্বাদশ দক্ষিণ এশিয়ান গেমসে স্বর্ণ জিতেছিলেন এবং ২০১৩ ও ২০১৫ সালে বিশ্ব গেমস এবং বিশ্ব চ্যাম্পিয়নশিপে রৌপ্য পদক অর্জন করেছিল। ২০১৪ এবং ২০১৭ সালে জাতীয় গেমসে তিনি স্বর্ণপদকও জিতেছিলেন।
২০১৭ বিশ্ব উশু চ্যাম্পিয়নশিপে ভারতের হয়ে প্রথমবারের মতো স্বর্ণপদক জিতেছিলেন পূজা।
সম্মাননা ও স্বীকৃতি
২০১৭ সালের বিশ্ব উশু চ্যাম্পিয়নশিপে তার অসাধারণ সাফল্যের জন্য ভারত সরকার, ২০১৮ সালে মর্যাদাপূর্ণ অর্জুন পুরস্কার দ্বারা ভূষিত করেছিল।
পশ্চিমবঙ্গ উচ্চমাধ্যমিক শিক্ষা সংসদ
পশ্চিমবঙ্গ উচ্চমাধ্যমিক শিক্ষা সংসদ পশ্চিমবঙ্গ সরকার পরিচালিত স্বশাসিত দ্বাদশ শ্রেণী (উচ্চমাধ্যমিক বা প্রাক-বিশ্ববিদ্যালয় স্তরীয়) পরীক্ষা নিয়ামক কর্তৃপক্ষ। পশ্চিমবঙ্গে দ্বাদশ শ্রেণীর পরীক্ষাকে উচ্চমাধ্যমিক পরীক্ষা বলা হয়। পশ্চিমবঙ্গ ও পশ্চিমবঙ্গের বাইরে ভারতে যে সকল রাজ্যে এই সংস্থা অনুমোদিত বিদ্যালয় রয়েছে সেখানে এই সংস্থা বার্ষিক উচ্চমাধ্যমিক পরীক্ষার আয়োজন করে থাকে। উল্লেখ্য, উচ্চমাধ্যমিক পরীক্ষা ১৯৬০-এর দশক পর্যন্ত কলকাতা বিশ্ববিদ্যালয় কর্তৃক গৃহীত হত। পরে এই পরীক্ষা আয়োজনের দায়িত্ব সংসদের হাতে অর্পিত হয়।
পশ্চিমবঙ্গ উচ্চমাধ্যমিক শিক্ষা সংসদের প্রধান কার্যালয় কলকাতার নিকটস্থ বিধাননগরে অবস্থিত।
শির কোরমা (চলচ্চিত্র)
শির কোরমা হচ্ছে ভারতের একটি চলচ্চিত্র (উর্দু ভাষার) যেখানে দুজন মুসলিম নারীর সমপ্রেমের কথা বর্ণিত হয়েছে। চলচ্চিত্রটির পরিচালক ছিলেন ফরজ আরিফ আনসারী এবং কাহিনীকারও তিনি; চলচ্চিত্রটির প্রযোজক ছিলেন মার্জিক ডি সুজা। নারীকেন্দ্রিক এই চলচ্চিত্রটিতে দিব্যা দত্ত এবং স্বরা ভাস্কর সমপ্রেমী চরিত্রে অভিনয় করেছেন।  ২০১৯ সালের আগস্টে এই চলচ্চিত্রটির নির্মাণ শুরু হয় মুম্বইতে।
পকেট ঘড়ি
ডান|থাম্ব| হান্টার-কেস এবং ঘড়ির চেইন সহ একটি সোনার পকেট ঘড়ি পকেট ঘড়ি (বা পকেটওয়াচ) হল একটি ঘড়ি যা পকেটে বহন করার জন্য তৈরি করা হয়, একটি হাতঘড়ির বিপরীতে, যা কব্জিতে বাঁধা থাকে।
১৬ শতকে এদের বিকাশের পর থেকে প্রথম বিশ্বযুদ্ধের পরে হাত ঘড়ি জনপ্রিয় হওয়া পর্যন্ত এগুলি ছিল সবচেয়ে সাধারণ ধরনের ঘড়ি, যুদ্ধের সময় সেনাবাহিনী দ্বারা পরিবর্তনশীল নকশার, ট্রেঞ্চ ঘড়ি ব্যবহার করা হয়েছিল। পকেট ঘড়িগুলিতে সাধারণত একটি সংযুক্ত চেইন থাকে যাতে সেগুলিকে একটি কোমরকোট, ল্যাপেল বা বেল্ট লুপের সাথে সুরক্ষিত করা যায় এবং রক্ষা করা যায়। ঘড়িগুলি একটি ছোট চামড়ার চাবুক বা ফোবের উপরও মাউন্ট করা হয়েছিল, যখন একটি দীর্ঘ চেইন কষ্টকর হতো বা জিনিসগুলি পরে যাবার ভয় না থাকতো। এই ফোব তাদের মুখ এবং স্ফটিক উপরের অংশে প্রতিরক্ষামূলক ফ্ল্যাপ প্রদান করতে পারে. মহিলাদের ঘড়ি সাধারণত এই বিন্যাসেরই ছিল, তবে ঘড়ির ফোব যা প্রতিরক্ষামূলকের চেয়ে বেশি আলংকারিক ছিল। চেইনগুলিকে প্রায়শই একটি রূপালী বা এনামেলের দুল দিয়ে সজ্জিত করা হত, প্রায়শই কিছু ক্লাব বা সমাজের চিহ্ন বহন করত, যা সংস্থার দ্বারা একটি ফোব হিসাবেও পরিচিত হয়ে ওঠে। দৃশ্যত ব্যবহারিক গ্যাজেট যেমন ঘড়ির চাবি, ভেস্তার কেস বা একটি সিগার কাটারও ঘড়ির চেইনে উপস্থিত হয়, যদিও সাধারণত অত্যধিক সাজানো শৈলীতে। এছাড়াও সাধারণ ফাস্টেনারগুলি একটি বোতামহোলে আটকানোর মত করে তৈরি করা হয় এবং একটি জ্যাকেট বা কোমরে পরা হয়।
রেশমা মানে
রেশমা মানে একজন ভারতীয় মহিলা কুস্তিগির। তিনি  ফ্রিস্টাইল কুস্তির ৬২ কেজি বিভাগে প্রতিযোগিতা করেন।
পকেট ঘড়ি
পকেট ঘড়ির একটি প্রাথমিক তথ্যসূত্র ১৪৬২ সালের নভেম্বরে ইতালীয় ঘড়ি নির্মাতা বার্থোলোমিউ মানফ্রেডি থেকে মার্চেস ডি মানতোভা ফেদেরিকো গনজাগাকে লেখা একটি চিঠিতে পাওয়া যায়, যেখানে তিনি তাকে একটি "পকেট ঘড়ি" অফার করেন যা ডিউক অফ মোডেনার সাথে সম্পর্কিত। ১৫ শতকের শেষের দিকে, স্প্রিং -চালিত ঘড়িগুলি ইতালিতে এবং জার্মানিতে উপস্থিত হয়। পিটার হেনলেইন, নুরেমবার্গের একজন মাস্টার লকস্মিথ, ১৫২৬ সাল নাগাদ নিয়মিত পকেট ঘড়ি তৈরি করেছিলেন। তারপরে, পকেট ঘড়ি তৈরি ১৬ শতকের অগ্রগতির সাথে সাথে ইউরোপের বাকি অংশে ছড়িয়ে পড়ে। প্রারম্ভিক ঘড়িতে মাত্র একটি ঘন্টার কাটা ছিল, মিনিটের কাটাটি দেয়া হয় ১৭ শতকের শেষের দিকে।
সমান্তরাল চলচ্চিত্র
সমান্তরাল চলচ্চিত্র হল ভারতীয় চলচ্চিত্রের একটি চলচ্চিত্র আন্দোলন। পশ্চিমবঙ্গে ১৯৫০-এর দশকে মূলধারার ভারতীয় বাণিজ্যিক চলচ্চিত্রের বিপরীতে এই আন্দোলনের সূত্রপাত ঘটেছিল। ইতালিয় নয়াবাস্তববাদ থেকে অনুপ্রাণিত হয়ে সমান্তরাল চলচ্চিত্র ফরাসি নবকল্লোল ও জাপানি নবকল্লোলের কিছু সময় পূর্বে শুরু হয়, এবং এটি ১৯৬০-এর দশকের ভারতীয় নবকল্লোলের অগ্রদূত। বাংলা চলচ্চিত্র শুরুতে এই আন্দোলনের নেতৃত্ব দেয় এবং এই আন্দোলন থেকে আন্তর্জাতিক অঙ্গনে সমাদৃত চলচ্চিত্র নির্মাতা, তথা সত্যজিৎ রায়, মৃণাল সেন, ঋত্বিক ঘটক, তপন সিংহ-সহ অন্যান্যদের পরিচয় করিয়ে দেয়। পরবর্তী কালে এই আন্দোলন ভারতের অন্যান্য চলচ্চিত্র শিল্পে প্রসিদ্ধি অর্জন করে।
এই ধারার চলচ্চিত্রসমূহ মূলত সমকালীন সামাজিক-রাজনৈতিক পরিস্থিতির উপর নজর রেখে এর গাম্ভীর্যপূর্ণ বিষয়বস্তু, বাস্তবতাবাদ ও স্বভাববাদ, প্রতীকী উপাদানের উপস্থাপন এবং মূলধারার ভারতীয় চলচ্চিত্রের সাধারণ বৈশিষ্ট তথা নৃত্য ও গান বাদ দেওয়ার জন্য পরিচিত।
ইতিহাস
ভারতীয় চলচ্চিত্রে বাস্তবতাবাদের উৎপত্তি ঘটে ১৯২০ ও ১৯৩০-এর দশকে। বাস্তবতাবাদের প্রারম্ভিক উদাহরণের একটি হল বাবুরাও পেইন্টারের ১৯২৫ সালের নির্বাক চলচ্চিত্র সবকরি পাশ। এটি একজন দরিদ্র কৃষকের (ভি. শান্তরাম) গল্প, যিনি লোভী মহাজনের নিকট তার জমি বন্ধক রেখে সব হারান, এবং শহরে গিয়ে একটি মিলে শ্রমিক হিসেবে কাজ করতে বাধ্য হন। ১৯৩৭ সালে শান্তরামের দুনিয়া না মানে চলচ্চিত্রটিতে ভারতীয় সমাজে নারী প্রতি আচরণের সমালোচনার চিত্র দেখা যায়।
রেশমা মানে
২০১৬ সালে সিনিয়র ও জুনিয়র - জাতীয় চ্যাম্পিয়নশিপের উভয় প্রতিযোগিতায় স্বর্ণ জিতে রেশমা মানে প্রথম পাদপ্রদীপের আলোয় আসেন. তিনি কিরগিজস্তানের বিশকেকে অনুষ্ঠিত এশিয়ান ক্যাডেট চ্যাম্পিয়নশিপে ব্রোঞ্জ পদকও জিতেছিলেন। ২০১৭ সালে অনূর্ধ্ব -২৩ বিশ্ব চ্যাম্পিয়নশিপে ভারতের প্রতিনিধিত্ব করার জন্যও তাকে নির্বাচিত করা এছাড়া, রেশমা ২০১৪ সালের যুব অলিম্পিকে অংশ নিয়েছিলেন ভারতীয় দলের অংশ রূপে।
সন্দীপন চট্টোপাধ্যায়
সন্দীপন চট্টোপাধ্যায় (২৫ অক্টোবর ১৯৩৩ - ১২ ডিসেম্বর ২০০৫) ছিলেন একজন ভারতীয় বাঙালি সাহিত্যিক। বিগত বিশ শতকের পাঁচের দশকের অন্যতম গদ্যকার যিনি বিষয় নির্বাচনে ও আঙ্গিকের প্রয়োগে স্বতন্ত্র ছিলেন। তিনি বাংলা সাহিত্যের 'আভাঁ গার্দ' লেখকগোষ্ঠীর অন্যতম। তার উল্লেখযোগ্য রচনাগুলি হল ক্রীতদাস ক্রীতদাসী (১৯৬১), সমবেত প্রতিদ্বন্দ্বী ও অন্যান্য গল্প (১৯৬৯), এখন আমার কোনো অসুখ নেই (১৯৭৭), হিরোশিমা মাই লাভ (১৯৮৯), কলকাতার দিনরাত্রি (১৯৯৬) ইত্যাদি। তিনি বঙ্কিম পুরস্কার ও সাহিত্য অকাদেমি পুরস্কার পেয়েছিলেন।
লেখালেখি
সন্দীপন চট্টোপাধ্যায়ের প্রথম গল্প-গ্রন্থ ক্রীতদাস ক্রীতদাসী ১৯৬১ খ্রিস্টাব্দে প্রকাশিত হয়। তার প্রথম উপন্যাস - একক প্রদর্শনী প্রকাশিত হয় দশ বৎসর পর লেখালেখির জগতে তিনি গল্প লিখেছেন ৭০টি, উপন্যাস ২১টি, এছাড়াও লিখেছেন অসংখ্য নিবন্ধ। একই সঙ্গে লিখেছেন ডায়েরি, যা তার মৃত্যুর পর প্রকাশিত হয়। তার রচনায় বিজ্ঞাপনের ভাষা, মান্যভাষা, ইতরামি ও রকের ভাষা কোনটাই তার কাছে ব্রাত্য ছিল না।
উপন্যাস সমূহ
ছোটগল্প সংকলন
ক্রীতদাস-ক্রীতদাসী
হ্যাঁ প্রিয়তমা
এক যে ছিল দেয়াল
সোনালী ডানার ঈগল
পুরস্কার ও সম্মাননা
সন্দীপন চট্টোপাধ্যায় যে পুরস্কারগুলি পেয়েছেন, সেগুলি হল: তিনি কলকাতা বিশ্ববিদ্যালয়ের বাংলা সাহিত্যের পুরস্কার জগত্তারিণী স্বর্ণপদকও লাভ করেছিলেন।
আলীপুর ইউনিয়ন, সাতক্ষীরা সদর
আলিপুর ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন।
আয়তন ও জমির ব্যবহার
আলিপুর ইউনিয়নের আয়তন ৫৯৩০.৫২৯ একর। একফসলি জমির পরিমানঃ ১২৫ হেক্টর, দুইফসলি জমির পরিমানঃ ৩,৯৭৫ হেক্টর, তিনফসলি জমির পরিমানঃ ১,৫২৯ হেক্টর।
প্রশাসনিক কাঠামো
আলিপুর ইউনিয়ন সাতক্ষীরা সদর উপজেলার আওতাধীন ৭নং ইউনিয়ন পরিষদ। ইউনিয়নে চারটি হাট-বাজার রয়েছে।
শিক্ষা ব্যবস্থা
আলিপুর ইউনিয়নের সাক্ষরতার হার ৭১%। এ ইউনিয়নে ২টি কলেজ, ২টি মাধ্যমিক বিদ্যালয়, ১টি নিন্ম মাধ্যমিক বিদ্যালয়, ৩টি মাদ্রাসা (এতিমখানা ২টি) ও ১১টি প্রাথমিক বিদ্যালয় রয়েছে।
ধর্মীয় অবকাঠামো
আলিপুর ইউনিয়নে ৪৫ টি মসজিদ, ০২টি মন্দির রয়েছে।
বহিঃসংযোগ
আলিপুর ইউনিয়নের তথ্য বাতায়ন
সাঁতাও (চলচ্চিত্র)
সাঁতাও ২০২৩ সালে মুক্তিপ্রাপ্ত একটি বাংলাদেশী বাংলা ভাষার চলচ্চিত্র। খন্দকার সুমন সিনেমাটি পরিচালনার পাশাপাশি গল্প, চিত্রনাট্য ও সংলাপ লিখেছেন। ‘সাঁতাও’ একটি রংপুরী শব্দ। সাতদিন ধরে লাগাতার বৃষ্টি হওয়ার সময়টাকে বোঝাতে দেশের উত্তরাঞ্চলে ‘সাঁতাও’ শব্দটি ব্যবহৃত হয়। সাঁতাওয়ের সময়ে কৃষিনির্ভর সমাজে কেমন প্রভাব ফেলে, কৃষকদের সংগ্রামী জীবন এবং প্রান্তিক পটভূমি থেকে নারীদের সর্বজনীন সংগ্রাম ও প্রান্তিক মানুষের জীবনের কাহিনি কেন্দ্র করে গণঅর্থায়নে চলচ্চিত্রটি নির্মাণ করা হয়েছে। রংপুর অঞ্চল ঘিরে গড়ে উঠেছে ছবির গল্প।
পটভূমি
সদ্য বিয়ে করেছেন জোয়ান কৃষক ফজলু। দিনের বেশিরভাগ সময় যাকে কাটাতে হয় ধানের জমিতে, মাছ ধরার বিলে কিংবা নৌকা বাইচের দলে। স্ত্রীর পুতুলের নিঃসঙ্গতা দূর করতে একটি গরু কেনে। তাছাড়া পুতুল সন্তান সম্ভবা। নতুন অতিথি এলে তার খাদ্যের বাড়তি জোগানের ব্যবস্থা আগাম করে রাখতে হবে।
সন্তানসম্ভবা নারী ও সন্তানসম্ভবা গরু; একে অপরের দুঃখ, কষ্ট, নিঃসঙ্গতা ভাগাভাগির মিথস্ক্রিয়া জমতে জমতেই বাচ্চা জন্ম দিতে গিয়ে মৃত্যু হয় গরুর। এদিকে জন্মদান প্রক্রিয়ায় জটিলতা সৃষ্টি হলে মৃত্যু হয় সদ্য জন্ম নেওয়া ফজলু-পুতুলের সন্তানের।
মা হারানো বাছুর আর সন্তান হারানো পুতুল; পরস্পর পরস্পরকে খুঁজে নেয় সন্তান ও মায়ের অভাব পূরণে। জন্ম নেয় নতুন এক সম্পর্কের। এ সম্পর্কে রক্তের বন্ধন নেই সত্যি; তবে আত্মিক যে বন্ধন সৃষ্টি হয়, তা রক্তের সম্পর্কের চেয়ে কোনো অংশেই কম নয়।
কৃষকের সংগ্রামী জীবন, মাতৃত্বের সর্বজনীন রূপ ও মানুষের সুখ-দুঃখ, হাসি-কান্নায় আবর্তিত হয়েছে সাঁতাওয়ের গল্প।
নির্মাণ
নির্মাতা সুমন কেবল অভিনয় শিল্পীদের কাছ থেকেই নয় অভিনয় নিংরে এনেছেন বন্য শালিক, গরু, বাছুর, তিস্তার ধু-ধু প্রান্তর কিংবা হাঁসের বাচ্চাদের থেকেও। বন্যপ্রাণীদের সিনেমায় মানানসই করে গড়ে তোলা হয়েছে।
গ্রামীণ আবহ ফুটিয়ে তুলতে নির্মাতা যেমন কৃত্রিম আলোর স্বল্প ব্যবহার করেছেন। নৌকা বাইচ, গ্রামের বাজার, দুর্গাপূজার মেলা, ঈদের দিনগুলোর শুটিংয়ের জন্য আলাদা সেট ফেলে ক্যামেরা ধরার পরিবর্তে অপেক্ষা করেছেন। ঈদ, পূজা, বাজার কিংবা মেলার দিনেই প্রকৃত ঘটনার ভেতর চরিত্র ঢুকিয়ে দিয়ে দৃশ্যধারণ করেছেন। যাতে দর্শকের কাছে গল্পগুলো জীবন্ত হয়ে উঠেছে।
সিনেমার সংগীততে বিয়ের গীত, রংপুর অঞ্চলের ঐতিহ্যবাহী ভাওয়াইয়া সংগীত ব্যবহার করা হয়েছে।
সঙ্গীত
আবহ সংহীত করেছেন মাহমুদ হায়াৎ অর্পণ। গানে কণ্ঠ দিয়েছেন কামরুজ্জামান রাব্বী, লায়লা তাজনূর সাউদী, লিমা হক।
মুক্তি
২০২২ সালে ভারতের অনুষ্ঠিত 'ভারত আন্তর্জাতিক চলচ্চিত্র উৎসব (আইএফএফআই)', গোয়ায় বাংলাদেশের চারটি ছবি নির্বাচিত হয়। এর মধ্যে প্রদর্শিত হয়েছে খন্দকার সুমন পরিচালিত ‘সাঁতাও’। স্থানীয় সময় সকাল ৯টায় ‘বিশ্ব চলচ্চিত্র’ সেকশনে‘ ছবিটি দেখানো হয়।
এই চলচ্চিত্রে কোনো বিখ্যাত অভিনয় শিল্পী না থাকায় শুরুতে বেশি হল পায়নি সিনেমাটি। চলচ্চিত্রটি প্রথম ধাপে ২৭শে জানুয়ারী ২০২৩ সালে পাঁচটি সিনেমা হল ঢাকার স্টার সিনেপ্লেক্সের বসুন্ধরা শাখা, যমুনা ব্লকবাস্টার, রংপুরের শাপলা, চট্টগ্রামের সুগন্ধা ও সিলভার স্ক্রিনে প্রদর্শিত হয়।
পুরস্কার
ঢাকা আন্তর্জাতিক চলচ্চিত্র উৎসবে বাংলাদেশ প্যানোরমা বিভাগে সেরা চলচ্চিত্র হিসেবে পুরষ্কার পায় ‘সাঁতাও।
ভারতের অজন্তা-ইলোরা আন্তর্জাতিক চলচ্চিত্র উৎসবের ৮ম আসরের প্রতিযোগিতা বিভাগে নির্বাচিত হয়েছে ছবিটি। নেপাল আন্তর্জাতিক চলচ্চিত্র উৎসবে সেরা আন্তর্জাতিক পূর্ণদৈর্ঘ্য চলচ্চিত্র হিসেবে ‘গৌতম বুদ্ধ পুরস্কার’ পায় সাঁতাও।
ঘোরবন্দ জেলা
ঘোরবন্দ জেলা আফগানিস্তানের পারওয়ান প্রদেশের একটি অন্যতম জেলা। ঘোরবন্দ হিন্দু কুশের দক্ষিণ তীরে অবস্থিত এবং কোহ দমনের প্রাচীন উপত্যকার পশ্চিম সীমানান্ত বরাবর গড়ে উঠেছে। এটি আফগানিস্তানের রাজধানী কাবুল থেকে প্রায় ৫০ কিলোমিটার দূরে অবস্থিত। রাজধানী শহর সিয়াগার্ডে অবস্থান করছে যেটি সিয়া গার্ড নামেও পরিচিত। জেলাটি পারওয়ান প্রদেশের সবথেকে বৃহত্তম জেলা হিসেবে পরিচিত, যা ২০০৩ সালের আদমশুমারির আনুমানিক হিসাব অনুযায়ী ৭৪,১২৩ জন জনসংখ্যার ঘনত্বের সাথে ৮৯৯ বর্গ কিলোমিটার এলাকা জুড়ে ঘিরে রেখেছে। ঘোরবান্দ নদী জেলাটির মধ্য দিয়ে প্রবাহিত হয়। এখানে প্রায় ৫৮টি কমিউনিটি ডেভেলপমেন্ট কাউন্সিল এবং ১০৯ টির মত গ্রাম রয়েছে।
প্যান্টিহোজ
থাম্ব|296x296পিক্সেল| উচ্চ-চকচকে, স্বচ্ছ কোমর পর্যন্ত প্যান্টিহোজ থাম্ব|270x270পিক্সেল| প্যান্টিহোজ সংক্ষিপ্ত শৈলী (উপর থেকে নীচে, বাম থেকে ডান): কন্ট্রোল-টপ, স্বচ্ছ কোমর পর্যন্ত এবং সাধারণ-প্যান্টি বিভাগ প্যান্টিহোজ, যাকে স্বচ্ছ আঁটসাঁট পোশাক বলা হয়, হলো ক্লোজ-ফিটিং পায়ে পরিধানযোগ্য যা পরিধানকারীর শরীরকে কোমর থেকে পায়ের পাতা পর্যন্ত ঢেকে রাখে। বেশিরভাগ মহিলা এবং মেয়েদের জন্য এটি পোশাক হিসাবে বিবেচিত, প্যান্টিহোজ প্রথম ১৯৫৯ সালে নতুন নকশার প্যান্টির বিজ্ঞাপনের সাথে দোকানের তাকগুলিতে উপস্থিত হয়েছিল (অ্যালেন গ্যান্টের পণ্য, 'প্যান্টি-লেগস')। যা একাধারে স্টকিংস এবং/অথবা প্যান্টির সুবিধাজনক বিকল্প এবং কোমরবন্ধকে প্রতিস্থাপিত করতে পারে।
স্টকিংস বা হাঁটু উঁচুর মতো, প্যান্টিহোজ সাধারণত নাইলন বা নাইলনের সাথে মিশ্রিত অন্যান্য ফাইবার দিয়ে তৈরি হয়। প্যান্টিহোজ ডিজাইন করা হয়েছে:
ফ্যাশন হিসাবে পরিধান করা ছাড়াও, পশ্চিমা সমাজে প্যান্টিহোজ কখনও কখনও মহিলারা আনুষ্ঠানিক পোশাকের অংশ হিসাবে পরিধান করে। এছাড়াও, ইউনিফর্মের অংশ হিসাবে স্কার্ট বা শর্টস পরা হলে কিছু কোম্পানি এবং স্কুলের ড্রেস কোডে প্যান্টিহোজ বা ফ্যাশন আঁটসাঁট পোশাক পরার প্রয়োজন হতে পারে।
বার্নার্ড ট্যানক্রেড
অগাস্টাস বার্নার্ড ট্যানক্রেড (Bernard Tancred; জন্ম: ২০ আগস্ট, ১৮৬৫ - মৃত্যু: ২৩ নভেম্বর, ১৯১১) পূর্ব কেপের পোর্ট এলিজাবেথে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৮৯ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন তিনি।
ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেং দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন ‘এবি’ ডাকনামে পরিচিত বার্নার্ড ট্যানক্রেড।
বার্নার্ড ট্যানক্রেডকে ‘দক্ষিণ আফ্রিকার ডব্লিউ. জি. গ্রেস’ নামে ডাকা হতো। উইজডেনের মতে, সন্দেহাতীতভাবে তিনি দক্ষিণ আফ্রিকার সেরা ব্যাটসম্যান ছিলেন।
শৈশবকাল
গ্রাহামসটাউনের সেন্ট এইডান্স কলেজে পড়াশুনো করেছেন বার্নার্ড ট্যানক্রেড। সেখানেই তিনি তার ক্রিকেট প্রতিভা সর্বসমক্ষে তুলে ধরতে সচেষ্ট হন। বিদ্যালয় জীবনের সঙ্গী পার্সি ফিৎজপ্যাট্রিক ও চার্লস কোগল্যান তার সমসাময়িক ছিলেন। এরপর কেপ বিশ্ববিদ্যালয়ে ভর্তি হন তিনি। তবে, স্নাতক ডিগ্রি সমাপণান্তে কিম্বার্লি, প্রিটোরিয়া ও জোহেন্সবার্গে আইনচর্চা করার কোন রেকর্ড পাওয়া যায়নি।
উইতল্যান্ডার সম্প্রদায়ের খ্যাতনামা সদস্য ছিলেন তিনি। ক্লাব ক্রিকেটে তারকা খেলোয়াড়ের মর্যাদা লাভ করেছিলেন। এছাড়াও শক্ত প্রতিরক্ষা ব্যূহ গড়ে তোলে দক্ষিণ আফ্রিকার সেরা ব্যাটসম্যান হিসেবে স্বীকৃতি পান। পাশাপাশি পয়েন্ট অঞ্চলে অসাধারণ ফিল্ডিং করতেন বার্নার্ড ট্যানক্রেড।
ঘরোয়া ক্রিকেট
দক্ষিণ আফ্রিকায় বোর ও উইতল্যান্ডারদের মধ্যকার উত্তেজনা চলাকালীন প্রিটোরিয়া-জোহেন্সবার্গের প্রধান সড়কপথ প্রহরায় প্রধান দায়িত্বে ছিলেন ট্যানক্রেড ও অন্যান্যরা। পরের বছর খুব সম্ভবতঃ জেমসন রেইডের বিষয়ে তদন্তের জন্যে কমন্স সভায় যোগদানকল্পে ইংল্যান্ড গমন করেছিলেন। ক্রিকেটে সুখ্যাতি লাভ তাকে পরিচিত হতে প্রভূতঃ ভূমিকা রাখে। মেরিলেবোন ক্রিকেট ক্লাবের সম্মানসূচক সদস্যরূপে মনোনীত হন তিনি। এরফলে, ডার্বিশায়ারের বিপক্ষে খেলার সুযোগ লাভ করেছিলেন। এছাড়াও, সারে ক্লাবের সম্মানসূচক সদস্যের মর্যাদা পান।
১৮৯৮-৯৯ মৌসুমের ফেব্রুয়ারি, ১৮৯৯ সালে বার্নার্ড ট্যানক্রেড তার সর্বশেষ প্রথম-শ্রেণীর ক্রিকেটে অংশগ্রহণ করেছিলেন। ট্রান্সভালের সদস্যরূপে সফররত লর্ড হকের নেতৃত্বাধীন ইংরেজ একাদশের বিপক্ষে খেলেন। তবে, ব্যবসায়িক ব্যস্ততায় আবারও টেস্ট সিরিজে অংশগ্রহণ করা থেকে নিজেকে বিরত রাখেন।
350px|right|thumb|[[১৮৮৮-৮৯ ইংল্যান্ড ক্রিকেট দলের দক্ষিণ আফ্রিকা সফর|দক্ষিণ আফ্রিকার উদ্বোধনী টেস্টে বার্নার্ড ট্যানক্রেড (দাঁড়ানো অবস্থায় বামদিক থেকে দ্বিতীয়)]]
টেস্ট ক্রিকেট
১৯শ শতাব্দীতে দক্ষিণ আফ্রিকার অন্যতম শীর্ষস্থানীয় ব্যাটসম্যান হিসেবে স্বীকৃতি ছিল তার। দক্ষিণ আফ্রিকা ক্রিকেট দলের অবশ্যম্ভাবী পছন্দের তালিকায় ছিলেন। ১৮৮৮-৮৯ মৌসুমে দুই টেস্টের সিরিজ খেলার জন্যে ইংরেজ দল প্রথমবারের মতো দক্ষিণ আফ্রিকায় খেলতে আসে। উভয় টেস্টে পরাজয়বরণ করে সিরিজ খোঁয়ায় স্বাগতিক দল। তাসত্ত্বেও ঐ সিরিজে ৮৭ রান তুলে দক্ষিণ আফ্রিকার শীর্ষসারির ব্যাটসম্যানের মর্যাদা লাভ করেন বার্নার্ড ট্যানক্রেড।
প্রথম ব্যাটসম্যান হিসেবে কোন টেস্টের এক ইনিংসে শুরু থেকে শেষ পর্যন্ত ব্যাটিং করে অপরাজিত থাকেন তিনি। নিউল্যান্ডস ক্রিকেট গ্রাউন্ডে অনুষ্ঠিত সিরিজের দ্বিতীয় ও চূড়ান্ত টেস্টে দলীয় ৪৭ রানের মধ্যে তার অবদান ছিল অপরাজিত ২৬* রান। অদ্যাবধি কোন ব্যাটসম্যানের শুরু থেকে শেষ পর্যন্ত অপরাজিত থাকার ক্ষেত্রে তার এ রানটি টেস্ট ক্রিকেটের ইতিহাসে সর্বনিম্ন রান হিসেবে স্বীকৃত।
ব্যক্তিগত জীবন
১৯১১ সালে সলসবারিতে অবস্থানকালে গুরুতরভাবে অসুস্থ হয়ে পড়েন ও কেপটাউনে স্থানান্তরিত হন। ইংল্যান্ডে বিশেষজ্ঞ চিকিৎসকের শরণাপন্ন হবার প্রস্তুতিপর্ব চলাকালে শারীরিক অবস্থার আরও অবনতি ঘটলে জরুরীভিত্তিতে অস্ত্রোপচার করতে হয় তার। যেদিন তার জাহাজে চড়ার কথা ছিল, ঐদিনই অর্থাৎ, ২৩ নভেম্বর, ১৯১১ তারিখে বার্নার্ড ট্যানক্রেড মৃত্যুমুখে পতিত হন।
১৮৯৩ সালে অ্যাডলাইন ওয়েইনরাইটের সাথে পরিণয়সূত্রে আবদ্ধ হন। এ দম্পতির তিন কন্যা ছিল। মৃত্যুকালে স্ত্রী ও তিন কন্যাকে রেখে যান। শিশুকালেই একমাত্র পুত্রের জীবনাবসান ঘটেছিল। ভিনসেন্ট ট্যানক্রেড ও লুইস ট্যানক্রেড নামীয় তার অপর দুই ভ্রাতা দক্ষিণ আফ্রিকার পক্ষে টেস্ট ক্রিকেটে অংশগ্রহণ করেছেন। এছাড়াও, কাকাতো ভাই ফ্রেড স্মিথ দক্ষিণ আফ্রিকার পক্ষে খেলেছেন।
ডিস্কর্ডীয় বর্ষপঞ্জি
ডিস্কর্ডীয় বছর ১ ওয়াইওএলডি হল ১১৬৬ খ্রিস্টপূর্বাব্দ। প্রিন্সিপিয়া ডিস্কর্ডিয়া-এর অন্য জায়গায় উল্লেখ করা হয়েছে যে গ্রেফেসের অভিশাপ ১১৬৬ খ্রিস্টপূর্বাব্দে ঘটেছিল। সূত্র হিসেবে, ২০২৩ খ্রিস্টাব্দ হলো ৩১৮৯ ওয়াইওএলডি (ইয়ার অফ আওয়ার লেডি অফ ডিস্কর্ড, )। সংক্ষেপে "ওয়াইওএলডি" প্রিন্সিপিয়াতে ব্যবহৃত হয় না, যদিও "ইয়ার অফ আওয়ার লেডি অফ ডিস্কর্ড" শব্দটি সেখানে একবার উল্লেখ করা হয়েছে।
গঠন
প্রিন্সিপিয়া ডিসকর্ডিয়া বইতে বর্ণিত ডিস্কর্ডীয় বর্ষপঞ্জিতে পাঁচটি ৭৩ দিন বিশিষ্ট ঋতু রয়েছে: ক্যাওস, ডিস্কর্ড, কনফিউশন, ব্যুরোক্রেসি, ও আফটারমাথ৷ ডিস্কর্ডীয় বছরটি গ্রেগরীয় বর্ষপঞ্জির সাথে মিলিয়ে করা হয় ও ১ জানুয়ারি থেকে শুরু হয়, এইভাবে ১ ক্যাওস, ৩১৮৯ ওয়াইওএলডি হল ১ জানুয়ারি, ২০২৩ গ্রেগরীয় অব্দ।
২ ওয়াইওএলডি থেকে শুরু করে ডিস্কর্ডীয় বর্ষপঞ্জিতে প্রতি চতুর্থ বছরে ক্যাওস ৫৯ ও ক্যাওস ৬০-এর মধ্যে একটি অতিরিক্ত দিন ঢোকানো হয় যাকে সেন্ট টিবের দিবস বলা হয়। এর কারণ হল ৪ বছর + ১ দিন = ৫, একটি পবিত্র সংখ্যা, কিন্তু ডিস্কর্ডীয় অধিবর্ষও গ্রেগরীয়ের সাথে মিলে যায়। এর ফলাফল হলো যে ডিস্কর্ডীয় বর্ষপঞ্জির বছরের যে কোনও দিন গ্রেগরীয় বর্ষপঞ্জিতে বছরের একই দিনের সাথে সামঞ্জস্যপূর্ণ হিসেবে নেওয়া যেতে পারে ও একইভাবে গ্রেগরীয় বর্ষপঞ্জির বছরের যে কোনও দিন ডিস্কর্ডীয় বর্ষপঞ্জিতে বছরের একই দিনের সাথে সামঞ্জস্যপূর্ণ হিসেবে নেওয়া হয়ে থাকে, যদিও বর্ষপঞ্জির কিছু ব্যবহারকারী বিশ্বাস করেন যে এটি জুলীয় বর্ষপঞ্জির সাথে সংযুক্ত। ও তাই ৩২৬৬ ওয়াইওএলডিতে (২১০০ খ্রিস্টাব্দ) গ্রেগরীয় থেকে বিচ্ছিন্ন হবে। সেন্ট টিবের দিবস ডিস্কর্ডীয় সপ্তাহের বাইরে বিবেচনা করা হয়।
প্রতিটি ঋতুর ৫ম দিনে প্রেরিত ছুটির দিন আছে, ৫ জন ডিস্কর্ডীয় প্রেরিতদের নামে নামকরণ করা হয়েছে: হুং মুংয়ের নাম থেকে মুংডে; অধ্যাপক ভ্যান ভ্যান মোজোর নাম থেকে মোজোডে; শ্রী স্যাদস্তির নাম থেকে স্যায়ডে; জারথুদের নাম থেকে জারডে; এবং ম্যালাক্লিপস দ্য এল্ডারের নাম থেকে ম্যালাডে। এছাড়াও প্রতিটি মৌসুমের ৫০ তারিখে মৌসুমের ছুটির দিন থাকে, সেগুলো হলো: ক্যাওফ্লাক্স, ডিস্কফ্লাক্স, কনফুফ্লাক্স, ব্যুরোফ্লাক্স ও অ্যাফ্লাক্স। প্রিন্সিপিয়া ডিসকর্ডিয়া বইতে শুধুমাত্র এই এগারোটি তারিখের নাম দেওয়া হয়েছে; যাইহোক, ডিস্কর্ডীয়রা নির্দ্বিধায় অন্যান্য ছুটির দিন উদ্ভাবন করেছে যা বিভিন্ন মাত্রায় জনপ্রিয় হয়ে উঠেছে। এর মধ্যে কয়েকটির মধ্যে রয়েছে যিশুর জন্য ডিস্কর্ডীয়/আপনার প্রতিবেশীকে ভালোবাসুন দিবস (২৫ মার্চ/১১ ডিস্কর্ড); জেক দিবস (৬ এপ্রিল/২৩ ডিস্কর্ড বা মাঝে মাঝে ২৩ মে/ডিসকর্ড ৭০), সরকার বা আমলাতন্ত্রকে মজাদার চিঠি, ইমেল বা ফ্যাক্স পাঠানোর দিন; সেন্ট ক্যাম্পিংয়ের দিবস (২১ মে/৬৮ ডিস্কর্ড), দিনের শেষের ভবিষ্যদ্বাণী করা ও সেগুলিকে সোশ্যাল মিডিয়াতে শেয়ার করার একটি দিন; এরিস ডে (২৩ মে/৭০ ডিস্কর্ড), দেবীকে একত্রিত ও উদযাপন করার একটি দিন; তোয়ালে দিবস (২৪ মে/৭০ ডিস্কর্ড); মধ্য বছরের দিন (২ জুলাই/৩৭ কনফিউশন); এক্স-ডে (৫ জুলাই/৪০ বিভ্রান্তি); এবং বহুমুখী অন্তর্বাস দিবস (১০ আগস্ট/৩ ব্যুরোক্রেসি)।
বাস্তবায়ন
ডিডেট একটি প্রোগ্রাম যা ডিস্কর্ডীয় বর্ষপঞ্জিতে বর্তমান তারিখ প্রকাশ করে। এটি ছিল ইউটিল-লিনাক্স প্যাকেজের একটি অংশ যার মধ্যে মৌলিক সিস্টেম ইউটিলিটি রয়েছে। যেমন, এটি ১৯৯৪ সাল থেকে প্রায় সমস্ত লিনাক্স ডিস্ট্রিবিউশনে অন্তর্ভুক্ত ছিল। তবে আগস্ট ২০১১-এ ইউটিল-লিনাক্সের একজন রক্ষণাবেক্ষণকারী ডিডেটকে ঐচ্ছিক করে ডিফল্টরূপে বাদ দেয়। অক্টোবর ২০১২-এ ডিডেট সম্পূর্ণরূপে ইউটিল-লিনাক্স থেকে মুছে ফেলা হয়। ডিডেট প্রোগ্রামের এখন একটি আপস্ট্রিম উৎস আছে। কিছু বিতর্ক ছিল, কিন্তু অবশেষে, যে কেউ ডিস্ট্রিবিউশনে ডিডেট পুনরায় প্রবর্তন করতে ইচ্ছুক তাদের নতুন আপস্ট্রিমের উপর ভিত্তি করে একটি পৃথক প্যাকেজ তৈরি করতে হবে। এটি ডেবিয়ান, ফ্রিবিএসডি, ফেডোরা লিনাক্স, ও জেন্টু লিনাক্সের জন্য করা হয়েছে।
একই ধরনের কার্যকারিতা সহ আরও অনেক প্রোগ্রাম রয়েছে, যেমন হোজপোচ, নামক একটি অ্যান্ড্রয়েড উইজেট। ডিসকর্ডিয়ান-ক্যালেন্ডার হল জাভা ৮-এর তারিখ ও সময় ক্লাস ব্যবহার করে একটি বাস্তবায়ন।
আফতাব আলী
আফতাব আলী বলতে বোঝাতে পারে:
সরকারি নজরুল কলেজ, ত্রিশাল
সরকারি নজরুল কলেজ বাংলাদেশের ময়মনসিংহ জেলার ত্রিশাল উপজেলায় অবিস্থত। কলেজটি ১৯৬৭ সালে প্রতিষ্ঠিত হয়। এটি জাতীয় বিশ্ববিদ্যালয়ের অধিভুক্ত একটি কলেজ।
ইতিহাস
জাতীয় কবি কাজী নজরুল ইসলামের বাল্য স্মৃতি বিজরিত ঐতিহ্যবাহী ত্রিশাল উপজেলার দরিরামপুরে ১৯৬৭ সালে 'নজরুল কলেজ ত্রিশাল' নামে এ শিক্ষাপ্রতিষ্ঠানটির জন্ম। ময়মনসিংহ জেলা সদরের বাইরে সে সময় প্রতিষ্ঠিত এটিই একমাত্র উচ্চ শিক্ষাপ্রতিষ্ঠান। বিদ্রোহী কবি'র পূণ্য স্মৃতির প্রতি ত্রিশালবাসীর অপরিসীম শ্রদ্ধা ও ভালোভাসার এক অনন্য নিদর্শন নজরুল কলেজ। ১৯৭০ সালে কলেজটি (ডিগ্রি) স্নাতক পর্যায়ে উন্নীত হয় এবং আদর্শ উদ্দেশ্যের পথে একনিষ্ঠ প্রতিষ্ঠান হিসাবে ইতিমধ্যে অবস্থান সু-দৃঢ় করেছে। সরকার ২০১৬ সালে প্রতি উপজেলায় কমপক্ষে একটি করে সরকারি কলেজ প্রতিষ্ঠা করার ঘোষণা দেয়। এরই ধারাবাহিকতায় ২০১৮ সালে মাননীয় প্রধানমন্ত্রী শেখ হাসিনা সারাদেশে ২৭১টি কলেজকে সরকারিকরণের চূড়ান্ত অনুমোদন দেন। ফলে শিক্ষা মন্ত্রণালয়ের প্রজ্ঞাপন জারি করার মাধ্যমে এই কলেজসহ সারাদেশে ২৭১টি কলেজ সরকারিকরণ করা হয়েছে। সরকারিকরণের জন্য বর্তমানে সরকারি নজরুল কলেজ নামে কলেজের নামকরণ করা হয়েছে।
বিশ্রামকক্ষ
ছাত্র-ছাত্রীদের জন্য সকল সুযোগ-সুবিধা সংবলিত দুটি বিশ্রামকক্ষ রয়েছে। এ ছাড়াও শিক্ষকদের জন্য একটি পৃথক বিশ্রামকক্ষ রয়েছে।
রঘু রাই
রঘুনাথ রায় চৌধুরী বা রঘু রাই (জন্ম: ১৮ ডিসেম্বর, ১৯৪২) একজন কিংবদন্তি ভারতীয় আলোকচিত্রী এবং চিত্র-সাংবাদিক। তিনি ভারতের ফটোগ্রাফি দুনিয়ায় মহীরুহ। তাকে "ফাদার অফ ইন্ডিয়ান ফটোগ্রাফি'' নামে অভিহিত করা হয়। ১৯৭২ খ্রিস্টাব্দে ভারতের বেসামরিক পুরস্কার পদ্মশ্রী সম্মানে ভূষিত প্রবাদপ্রতিম চিত্র-সাংবাদিক আন্তর্জাতিক খ্যাতি অর্জন করেন - ১৯৭১ খ্রিস্টাব্দের বাংলাদেশের মুক্তিযুদ্ধের ইতিহাস এবং  পরবর্তীতে ১৯৮৪ খ্রিস্টাব্দের ভোপালের গ্যাস ট্র্যাজেডি ইত্যাদির জীবন্ত দলিল উপস্থাপন করে।
সমগ্র পৃথিবী যেমন ঘুরে বেড়িয়েছেন, স্বদেশের কোণে কোণে গেছেন ক্যামেরা হাতে। ধরা পড়েছে দলাই লামার হাসি মুখ, প্রার্থনারতা মাদার বা বিসমিল্লা খাঁর অভিব্যক্তি। সবকিছুই গ্রথিত হয়েছে- "রঘু রাই'স ইন্ডিয়া: রিফ্লেকশসন্স ইন কালার" এবং "রিফ্লেকশসন্স ইন ব্লাক অ্যান্ড হোয়াইট" গ্রন্থে।
জন্ম ও প্রারম্ভিক জীবন
রঘুনাথ রাই-য়ের জন্ম ১৯৪২ খ্রিস্টাব্দের ১৮ই ডিসেম্বর বৃটিশ ভারতের পাঞ্জাবের অধুনা পাকিস্তানের ঝং নামক এক গ্রামে। মাতাপিতার কনিষ্ঠ সন্তান ছিলেন তিনি। তার পিতার আগ্রহ ছিল রঘু যেন একজন ইঞ্জিনিয়ার হন। পড়াশোনা করে সিভিল ইঞ্জিনিয়ার হয়ে দিল্লিতে সরকারি চাকরিও নিয়েছিলেন। কিন্তু ভালো লাগেনি। জ্যেষ্ঠ ভ্রাতা শরমপাল চৌধুরী (এস পাল) ফটোগ্রাফার হিসাবে ইতোমধ্যে প্রতিষ্ঠা পেয়েছেন। তিনি নিজের মনের কথা দাদাকে জানালে তিনি ভাইয়ের আগ্রহ দেখে তাকে এক বন্ধুর কাছে পাঠালেন। ১৯৬২ খ্রিস্টাব্দে দাদার সেই বন্ধুর কাজ দেখতে গ্রামে গেলেন, ঘুরলেন আর শিখলেন নিজের মতো করে। জীবনের সাথে ঘনিষ্ঠভাবে মিশে গেল ফটোগ্রাফি।
কর্মজীবন
১৯৬৫ খ্রিস্টাব্দে কলকাতার ইংরাজী দৈনিক  দ্য স্টেটসম্যানের দিল্লি কার্যালয়ে প্রধান ফটোগ্রাফার হিসাবে নিযুক্ত হন। ১৯৭৬ খ্রিস্টাব্দে তিনি দ্য স্টেটসম্যান ছেড়ে কলকাতা হতে প্রকাশিত “সানডে” ইংরাজী সাপ্তাহিক পত্রিকার চিত্র-সম্পাদকের পদে যোগ দেন। ১৯৭১ খ্রিস্টাব্দে প্যারিসে অনুষ্ঠিত এক প্রদর্শনীতে রঘু রাই-এর কাজ দেখে মুগ্ধ হন ফরাসি মানবতাবাদী ফটোগ্রাফার হেনরি কারটিয়ের-ব্রেসন। তিনি রঘু রাই'কে তার প্রতিষ্ঠিত আন্তর্জাতিক সংস্থা- ‘ম্যাগনাম ফোটো’জে চিত্র-সাংবাদিক হিসাবে নিযুক্ত করেন।
ইতিমধ্যে ভারত তথা বিশ্ব দেখেছে বাংলাদেশের মুক্তি যুদ্ধের ইতিহাসের দিনগুলি তার ক্যামেরায়। ১৯৮০ খ্রিস্টাব্দে তিনি “সানডে” ছেড়ে ১৯৮০ খ্রিস্টাব্দে তিনি ইংরাজী ভাষায় নিউজ ম্যাগাজিন ইন্ডিয়া টুডে পাক্ষিকের সূচনাকালে চিত্র-সম্পাদক/ভিজ্যুয়ালাইজার/আলোকচিত্রী হিসাবে কাজ করেন। ১৯৮২ খ্রিস্টাব্দ হতে ১৯৯১ খ্রিস্টাব্দ পর্যন্ত তিনি বিশেষ বিশেষ সংখ্যা, অলংকরণ, সামাজিক, রাজনৈতিক এবং সাংস্কৃতিক বিষয়ের উপর সচিত্র নিবন্ধে অবদান রাখতেন। তিনি ইন্ডিয়া টুডে পাক্ষিকের ফটোগ্রাফির পরিচালক পদেও ছিলেন। রঘু রাই ১৯৯০ খ্রিস্টাব্দ হতে ১৯৯৭ খ্রিস্টাব্দের মধ্যে তিন বার ওয়াল্ড প্রেস ফোটো প্রতিযোগিতায় এবং তথা ইউনেস্কোর আন্তর্জাতিক ফটো প্রতিযোগিতায় দু'বার জুরির পদে ছিলেন।
ভারতের প্রত্যন্ত অঞ্চলসহ কোণে কোণে কাজের অভিজ্ঞতা আছে। রঘু রাই'স দিল্লি, দ্য শিখস, ক্যালকাটা, খাজুরাহো, তাজমহল, টিবেট ইন এক্সাইল, ইন্ডিয়া, মাদার টেরেসাসহ আঠারোটির বেশি গ্রন্থ রচনা করেছেন। তাঁর বহু চিত্র-প্রবন্ধ টাইম, লাইফ, জিও, দ্য নিউ ইয়র্ক টাইমস, দ্য সানডে টাইমস, নিউজউইক, দি ইন্ডিপেন্ডেন্ট এবং নিউ ইয়র্কার সহ অনেক ম্যাগাজিন এবং সংবাদপত্রে প্রকাশিত হয়েছে । যখন তিনি ইন্ডিয়া টুডে'র চিত্র-সাংবাদিক ছিলেন তিনি।
আন্তর্জাতিক সংস্থা গ্রিনপিসের জন্য ১৯৮৪ খ্রিস্টাব্দে ভোপাল গ্যাস দুর্ঘটনার বিস্তারিত বিবরণ সংবলিত তথ্যচিত্রের কাজ সম্পন্ন করেন। এটি পরবর্তীতে ২০০৪ খ্রিস্টাব্দে স্থান পেয়েছে- এক্সপোজার: এ পোর্ট্রেট অফ কর্পোরেট ক্রাইম শীর্ষক গ্রন্থে এবং সেই সঙ্গে দুর্ঘটনার বিংশতি বর্ষে ভারত ছাড়াও বিদেশে ইউরোপ, আমেরিকা ও দক্ষিণ এশিয়ার তিনটি স্থান প্রদর্শনীও হয়। রঘু রাই এর মাধ্যমে দুর্ঘটনায় ক্ষতিগ্রস্তদের যারা এখনো ভোপাল সংলগ্ন এলাকায় ক্ষতিপূরণ ছাড়া বিষাক্ত পরিমণ্ডলে বসবাস করছেন, তাদের সহায়তা প্রদানে এবং সংশ্লিষ্ট সকলের চেতনা বৃদ্ধির চেষ্টা করেছিলেন।
অম্লের ক্ষমতা
অম্লের ক্ষমতা (Acid strength) হল কোনো অম্ল বা অ্যাসিডের বিয়োজন হবার ক্ষমতা। যদি কোনো অ্যাসিড HA হয়, তবে তার H+ ও A- আয়ন তৈরীর ক্ষমতাকেই অম্লের ক্ষমতা বলে।
কিছু তীব্র অ্যাসিডের উদাহরণ হল হাইড্রোক্লোরিক অ্যাসিড, পারক্লোরিক অ্যাসিড , নাইট্রিক অ্যাসিড ও সালফিউরিক অ্যাসিড ।
মৃদু অ্যাসিডের ক্ষেত্রে উৎপন্ন আয়নগুলি অ্যাসিডের সাথে সাম্যাবস্থায় থাকে। যেমন অ্যাসিটিক অ্যাসিড ।
পরিমাপ
টাইট্রেশনের দ্বারা মূলত এগুলোর পরিমাপ করা হয়। যদি অম্ল বিয়োজন ধ্রুবক K_\ce{a} হয় তবে, এর মান দেখে অম্লের ক্ষমতা নির্ণয় করা যায়, মূলত মৃদু অ্যাসিডের জন্য।
এর মান যত কম হয়, অ্যাসিডের ক্ষমতাও তত বেশি। মূলত জলীয় দ্রবণ বা ডিএমএসও (ডাইমিথাইল সালফক্সাইড) দ্রবণে এই সমস্ত পরীক্ষা করা হয়। বিয়োজন মাত্রাই ঠিক করে দেয় মৃদু অ্যাসিডের ক্ষমতা।
তীব্র অ্যাসিড
তীব্র অ্যাসিড হল অ্যাসিডের এমন একধরনের প্রকারভেদ যাতে প্রায় সমস্ত অ্যাসিডের অণুই আয়নে বিয়োজিত হয়। অর্থাৎ বিয়োজন মাত্রা ১।
এখানে উৎপন্ন আয়নগুলি মূল অ্যাসিডের সাথে সাম্যাবস্থায় থাকে না।
জলীয় দ্রবণে,
মৃদু অ্যাসিড
মৃদু অ্যাসিড হল অ্যাসিডের এমন একধরনের প্রকারভেদ যাতে খুব কম সংখ্যক অ্যাসিডের অণু আয়নে বিয়োজিত হয়। অর্থাৎ বিয়োজন মাত্রা <<১।
এখানে উৎপন্ন আয়নগুলি মূল অ্যাসিডের সাথে সাম্যাবস্থায় থাকে। সাম্যাবস্থার সাপেক্ষে সাম্য ধ্রুবক হিসেবে অম্ল বিয়োজন ধ্রুবক K_a ব্যবহার করা হয়।
আম্লিকতার বিচারে একক্ষারীয় (অ্যাসিটিক অ্যাসিড), দ্বিক্ষারীয় (অক্সালিক অ্যাসিড), ত্রিক্ষারীয় (ফসফরিক অ্যাসিড) ইত্যাদি অ্যাসিড দেখা যায়।
ইন্ডাকটিভ এফেক্ট
তড়িৎঋণাত্মক মৌলের ইলেকট্রনের প্রতি আকর্ষণের উপর ভিত্তি করে এবং তার অবস্থানের উপর ভিত্তি করে অ্যাসিডের ক্ষমতা বিভিন্ন স্থানে বিভিন্ন হয়।
হ্যালোজেন প্রভাবিত বিউটানোয়িক অ্যাসিডের অম্ল ক্ষমতার পরিবর্তন দেখানো হল:
ব্যাকবন্ডিং
অনেক ক্ষেত্রে লুইস অ্যাসিডের ক্ষমতা নির্ধারণ করতে এটির ভূমিকা গুরুত্বপূর্ণ। যেমন: BF3, BCl3, BBr3, BI3 ইত্যাদি। এখানে pπ-pπ বা pπ-dπ ব্যাকবন্ডিং লক্ষ্য করা যায়। যত ব্যাকবন্ডিং এর মাত্রা ভালো হয়, অম্লের ক্ষমতা তত কমে।
আগলাবি রাজবংশ
আগলাবি রাজবংশ (الأغالبة) হল আফ্রিকা শাসনকারী একটি আরব রাজবংশ। এই রাজবংশ আব্বাসীয় খলিফার পক্ষে হয়ে শাসন করত। তাদের শাসনকাল এক শতাব্দীর মত চালু ছিল। এরপর ফাতেমীয়রা আগলাবিদের ক্ষমতাচ্যুত করে গোটা আগলাবি রাজ্য নিজেদের কর্তৃত্বে নিয়ে নেয়।
ইতিহাস
৮০০ খ্রিষ্টাব্দে আব্বাসীয় খলিফা হারুনুর রশিদ বনু তামিম গোত্রের এক খোরাসানীয় আরব কমান্ডারের ছেলে ইবরাহিম ইবনুল আগলাবকে ইফ্রিকিয়ার আমির হিসেবে নিয়োগ দেন। মুহাল্লাবিদের পতনের পর সৃষ্ট নৈরাজ্যের কারণে তাকে নিয়োগ দেয়া হয়। আলজেরিয়া, তিউনিসিয়া ও ত্রিপলিতানিয়ার অংশ নিয়ন্ত্রণ করার দায়িত্ব তাকে দেয়া হয়েছিল। স্বাধীনভাবে রাজ্যপরিচালনা করলেও আগলাবিরা আব্বাসীয়দের সার্বভৌমত্ব স্বীকার করতেন।
আগলাবিদের সাত্থে কর্ডো‌বা আমিরাতের রাজনৈতিক মতপার্থক্য ও দ্বন্দ্ব্ব থাকলেও আগলাবিদের সিসিলি জয়ের সময় স্পেনের মুসলিমরা আসবা ইবনে ওয়াকিলের অধীনে নৌবহর পাঠিয়ে সাহায্য করেছিল। ইবনে কাসিরের বিবরণ অনুযায়ী উমাইয়া ও আগলাবিদের যৌথ বাহিনীতে মোট ৩০০ জাহাজ উপস্থিত ছিল।
জিয়াদাতউল্লাহর অধীনে ৮২৪ সালে একটি বিদ্রোহ সংঘটিত হয়। ৮৩৬ সাল নাগাদ বার্বা‌রদের সাহায্য ছাড়া এর সমাধান হয়নি। ৮২৭ সালে আসাদ ইবনুল ফুরাত সিসিলি জয় শুরু করেন। তবে এই জয় ধীরে সমাপ্ত হয়েছিল। ৯০২ সালে শেষ বাইজেন্টাইন আউটপোস্ট দখল করে নেয়া হয়। ইটালির মূল ভূখন্ডের অভিযানের সময় ৮৪৬ সালে রোম আক্রমণ করা হয়। ধীরে ধীরে আগলাবিরা সিসিলির আরব সেনাদের নিয়ন্ত্রণ হারিয়ে ফেলে এবং সেখানে কালবি রাজবংশের উত্থান ঘটে।
আহমেদ ইবনে মুহাম্মদ আল আগলাবির শাসনামলে সমৃদ্ধির শীর্ষে পৌছায়। ইফ্রিকিয়া এসময় একটি গুরুত্বপূর্ণ অর্থনৈতিক অঞ্চল ছিল। উর্বর কৃষিজমি এবং রোমানদের সেচব্যবস্থার আরো উন্নয়ন করার ফলে উন্নতি সাধিত হয়। এই স্থান ইসলামি বিশ্ব এবং বাইজেন্টিয়াম ও ইটালির মধ্যে ব্যবসার মূল কেন্দ্র হয়ে উঠে। কাইরাওয়ান ছিল মাগরেবের সবচেয়ে সমৃদ্ধশালী শিক্ষাকেন্দ্র। অনেক কবিরা এখানে সমবেত হতেন। আগলাবি আমিররা উকবা মসজিদের সংস্কারসহ বিভিন্ন নির্মাণকাজে অর্থব্যয় করেছিলেন। এছাড়াও আগলাবি রাজ্যে আব্বাসীয় স্থাপত্য ও বাইজেন্টাইন স্থাপত্যের সমন্বয়ে নতুন স্থাপত্যশৈলীর জন্ম হয়।
আফতাব আলী (রাজনীতিবিদ)
আফতাব আলী (১৯০৭–১৯৭২) বিংশ শতাব্দীর প্রথম দিকের বাঙালি সমাজ সংস্কারক, ব্রিটিশ ভারতীয় এবং পূর্ব পাকিস্তানের রাজনীতিবিদ ও উদ্যোক্তা ছিলেন। তার এই কাজটি হাজার হাজার ব্রিটিশ এশিয়ান লস্করকে ব্রিটেনে অভিবাসন, বসতি স্থাপন এবং কর্মসংস্থান খুঁজে পেতে সহায়তা করেছে বলে স্বীকৃত। তিনি পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ও পূর্ব পাকিস্তানের প্রথম শ্রমমন্ত্রী ছিলেন।
জন্ম ও প্রাথমিক জীবন
আফতাব আলী ২০ জানুয়ারি ১৯০৭ সালে ব্রিটিশ ভারতের উত্তর-পূর্ব সীমান্তের সিলেট জেলার কাঠালখাইর গ্রামে বাঙালি মুসলিম পরিবারে জন্মগ্রহণ করেন। তার পিতা সিলেটের একজন ব্যবসায়ী ছিলেন। কলকাতার জলপথে বহু সংখ্যক নৌকো ছিল। ১৮ বছর বয়সে আলি দশম শ্রেণিতে পড়া কালে সিলেট সরকারি স্কুল ছেড়ে পালিয়ে কলকাতায় চলে যান। সেখানে তিনি সিলেটে জন্মগ্রহণকারী ভারতবর্ষের বিখ্যাত জাতীয়তাবাদী নেতা বাগ্মী বিপিন চন্দ্র পালের রাজনৈতিক কর্মীতে হিসেবে যোগ দেন।
কর্মজীবন
১৯২০ এর দশকে তিনি ব্রিটিশ রাজের নাবিক ছিলেন এবং কর্মসংস্থানের সন্ধানে লস্কর হিসেবে যুক্তরাষ্ট্রে জাহাজে চাকরি নিয়ে মার্কিন যুক্তরাষ্ট্রে চলে যান। তবে কয়েক বছর পরে তিনি বাংলায় ফিরে আসেন।
এই অভিজ্ঞতা দক্ষিণ এশীয় লস্করের অধিকারের জন্য তার সামাজিক কাজের ভিত্তি তৈরি করে। তখন তিনি দক্ষিণ এশীয় লস্করগুলির খারাপ পরিস্থিতি দেখেছিলেন। ১৯২৫ সালে আলি কলকাতার ইন্ডিয়ান সিমন ইউনিয়নে যোগ দেন এবং শেষ পর্যন্ত সংগঠনের সাধারণ সম্পাদক হন। ১৯৩৭ সালের জানুয়ারিতে আলি সমস্ত ইউনিয়নকে (যেমন ইন্ডিয়ান কোয়ার্টারমাস্টার ইউনিয়ন, বেঙ্গল মেরিনার্স ইউনিয়ন, সেমেনস ওয়েলফেয়ার লিগ অফ ইন্ডিয়া এবং করাচি সেমেনস ইউনিয়ন) সর্বভারতীয় সীমেন ফেডারেশন নামে পরিচিত একটি বৃহৎ ফেডারেশনের অধীনে একত্রিত করেন। ১৯৩৭ সালের ভারতীয় প্রাদেশিক নির্বাচনের পরে বঙ্গীয় আইনসভায় যোগদান করেন।
মৃত্যু
আলি লন্ডনে থাকাকালীন ২২ ডিসেম্বর ১৯২২ সালে মৃত্যুবরণ করেন। তাকে ব্রুকউড কবরস্থানে দাফন করা হয়। ১৯৯৫ সালে টেন্ট স্ট্রিটে (ব্র্যাডি স্ট্রিট, পূর্ব লন্ডনের বাইরে) একটি আবাসন নির্মিত হয়েছিল যা আফতাব টেরেস নামে নামকরণ করা হয়।
হাওয়া আলী
হাওয়া আলী (মৃত্যু: ১৯৯৫) একজন নাইজেরীয় লেখক, যিনি তার উপন্যাসের জন্য মুসলিম নারীদের জীবন অন্বেষণ, ইসলামি মূল্যবোধ ও নারীর স্বাধীনতা নিয়ে প্রশ্ন তুলেছিলেন। তার সর্বাধিক পরিচিত উপন্যাস ডেসটিনি। এই অসামান্য কথাসাহিত্যের জন্য হাওয়া আলী ডেল্টা পুরস্কার জিতেছেন।
জন্ম ও পরিচয়
হাওয়া আলী নাইজেরিয়ার গুসাউয়ে জন্মগ্রহণ করেন। তিনি একজন নাইজেরীয় লেখক। তিনি তার উপন্যাস, গল্পের জন্য মুসলিম নারীদের জীবন অন্বেষণ, ইসলামি মূল্যবোধ ও নারীর স্বাধীনতা কাজ করে গেছেন। তার সর্বাধিক পরিচিত রচিত উপন্যাস হলো ডেসটিনি।
প্রাথমিক ও কর্মজীবন
তিনি উত্তর নাইজেরিয়ার গুসাউ শহরে জন্মগ্রহণ করেন। তিনি মাইদুগুরি বিশ্ববিদ্যালয়ে শিক্ষকতা করেন। তাঁর লিখিত উপন্যাস আশির দশকের শেষের দিকে প্রকাশিত হয়েছিল। দূর্ভাগ্যবশত ১৯৯৫ সালে তিনি স্তন ক্যান্সারে মারা যান। তিনি নারীবাদ, সমতা ও ইসলামের নারীদের অধিকার নিয়ে লেখালিখি করেছেন।
কর্মজীবন
তার কল্পকাহিনী একটি তরুণ অবিবাহিত মহিলার দৃষ্টিকোণ থেকে লেখা হয়েছে ও শিক্ষাকে ‘একটি সফল, উদ্দীপক ভবিষ্যতের প্রবেশদ্বার’ হিসেবে উপস্থাপন করা হয়েছে। আলী দ্বারা রচিত প্রথম উপন্যাস ডেসটিনি, যা ১৯৮৮ সালে প্রকাশিত হয়। এটির কেন্দ্রীয় চরিত্র ১৬ বছর বয়সী ফরিদা। গল্পটি একদিকে শিক্ষা, কর্মসংস্থান, স্বাধীনতা ও ফরিদার পছন্দের একজন স্বামীর মধ্যে উত্তেজনা সৃষ্টি করে। অন্যদিকে একজন স্বামী যে তার আত্মীয়-স্বজনকে রাজি করায়, সে আর্থিক নিরাপত্তা দেয়। কিন্তু তাকে বাধ্য করা বাধ্য হয়ে থাকতে ও বাধ্য করা হয় তার সব পছন্দকে।
আর তার দ্বিতীয় উপন্যাস হলো ভিক্টোরি, যা ১৯৮৯ সালে প্রকাশিত হয়। তিনি এটির মধ্যে কিছু বিষয় অব্যাহত রেখেছে ও আন্ত-সংস্কৃতিক বিবাহ সম্পর্কে প্রশ্নও প্রবর্তন করেছে। একজন সমালোচক ফরিদার সমস্যা ও ইসলামের মধ্যে সংযোগ স্থাপন করে পরামর্শ দেন যে, তিনি ‘ভাগ্যের আজ্ঞাবহ গ্রহণ’ দেখান। আরেকজন এর বিরুদ্ধে যুক্তি দেয় তার ‘নিরুৎসাহিত হতে অনিচ্ছুকতা’ ও প্রার্থনার প্রতি তার প্রতিশ্রুতির উপর জোর দেয়; তার বিশ্বাসকে একটি ইতিবাচক শক্তি হিসাবে দেখে। ভাগ্যকে ‘ইসলামি পুনরুত্থানের ঐতিহ্য’ বলে মনে করা হয়, যখন তার কঠোর প্রয়োগের ফলাফল জিজ্ঞাসাবাদ করা হয়। আলীকে ১৯৯০-এর দশকে উত্তর নাইজেরিয়ার একজন প্রভাবশালী নারী লেখক হিসাবে বর্ণনা করা হয়েছে। ডেসটিনি কথাসাহিত্যের জন্য তিনি ডেল্টা পুরস্কার জিতেছেন।
ডেস্টিনি
আলী দ্বারা রচিত প্রথম উপন্যাস ডেসটিনি, যা ১৯৮৮ সালে প্রকাশিত হয়। এটির কেন্দ্রীয় চরিত্র ১৬ বছর বয়সী ফরিদা। গল্পটি একদিকে শিক্ষা, কর্মসংস্থান, স্বাধীনতা ও ফরিদার পছন্দের একজন স্বামীর মধ্যে উত্তেজনা সৃষ্টি করে। ডেসটিনি কথাসাহিত্যের জন্য হাওয়া আলী ডেল্টা পুরস্কার গ্রহণ করেছেন।
ভিক্টোরি
আলীর দ্বিতীয় উপন্যাস হলো ভিক্টোরি, যা ১৯৮৯ সালে প্রকাশিত হয়। তিনি এটির মধ্যে কিছু বিষয় অব্যাহত রেখেছে ও আন্ত-সংস্কৃতিক বিবাহ সম্পর্কে প্রশ্নও প্রবর্তন করেছে।
চ্যাটজিপিটি
২০২২ সালের ডিসেম্বর পর্যন্ত, চ্যাটবটটি তার ওয়েবসাইট অনুসারে একটি "গবেষণা পূর্বরূপ" ছিল। ওয়েবসাইটটি ব্যবহারকারীদের সতর্ক করে যে বটটি ভুল তথ্য দিতে পারে বা এতে পক্ষপাতমূলক সামগ্রী থাকতে পারে।